open-index/open-wikipedia-markdown huggingface dataset:
বারমুডা জাতীয় ক্রিকেট দল

**বারমুডা ক্রিকেট দল** ক্রিকেট খেলায় উত্তর আটলান্টিক মহাসাগরীয় দ্বীপরাষ্ট্র বারমুডার প্রতিনিধিত্বকারী জাতীয় ক্রিকেট-দল। বারমুডা ক্রিকেট বোর্ড কর্তৃক দলটি পরিচালিত হচ্ছে। ১৯৬৬ সালে ক্রিকেটের প্রধান সংস্থা আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। সহযোগী ও অনুমোদনলাভকারী সদস্যদের জন্য নির্ধারিত আইসিসি ট্রফি যা বর্তমানে আইসিসি বিশ্বকাপ বাছাইপর্ব নামে পরিচিত প্রতিযোগিতার ৮টি আসরের সবগুলোতেই দলটি অংশগ্রহণ করেছে। তন্মধ্যে ১৯৮২ সালে দলটি স্মরণীয় সাফল্য রেখে রানার্স আপ হয়। ২০০৫ সালের প্রতিযোগিতায় চতুর্থ স্থান দখল করে ২০০৭ সালে প্রথমবারের মতো বিশ্বকাপের মূল পর্বে খেলার যোগ্যতা লাভ করে। কিন্তু গ্রুপ-পর্বের প্রত্যেকটি খেলাতেই তারা পরাজিত হয়। তন্মধ্যে বিশ্বকাপ ক্রিকেটের ইতিহাসে সর্ববৃহৎ ব্যবধানে ভারতের কাছে পরাজিত হয়।

## ইতিহাস
৩০ আগস্ট, ১৮৪৪ তারিখে বারমুডায় আনুষ্ঠানিকভাবে প্রথম ক্রিকেট খেলা অনুষ্ঠিত হয়েছে বলে জানা যায়। এক বছর পরই বারমুডা ক্রিকেট ক্লাব প্রতিষ্ঠিত হয়। এ ক্লাব প্রতিষ্ঠায় স্থানীয় অধিবাসীসহ ব্রিটিশ সৈনিকদের সহযোগিতার প্রয়োজন পড়ে। ঊনবিংশ শতকের শেষদিকে ফিলাডেলফিয়া থেকে আগত আমেরিকান প্রতিপক্ষের বিপক্ষে কয়েকটি আন্তর্জাতিক খেলা অনুষ্ঠিত হয়। কিন্তু প্রথম বিশ্বযুদ্ধের পর ক্রিকেট খেলার উপযোগী পরিবেশ ও শক্তিমত্তা অনেকাংশেই এ দ্বীপ রাষ্ট্রটির খর্ব হয়ে যায়। বারমুডার ক্রিকেট মৌসুমে বার্ষিকভিত্তিতে কাপ ম্যাচের আয়োজন করা হয় যাতে দ্বীপের দু’টি শীর্ষস্থানীয় ক্লাব দল সমারসেট ও সেন্ট জর্জেস অংশগ্রহণ করে থাকে। ১৯০২ সালে সর্বপ্রথম এটি অনুষ্ঠিত হয়। দু’টি সাধারণ ছুটির দিনে উৎসব-আমেজের পরিবেশে খেলাটি হয়ে থাকে। কেবলমাত্র ১৯৩৩ সালে স্যার জুলিয়েন কানের নেতৃত্বাধীন দল পাঁচ-খেলায় অংশ নিতে বিদেশ সফর করে।

## প্রতিযোগিতায় অংশগ্রহণের ইতিহাস
### [[ক্রিকেট বিশ্বকাপ|বিশ্বকাপ]]
* ১৯৭৫ - ২০০৩ : যোগ্যতা অর্জন করেনি।
* ২০০৭: গ্রুপ-পর্বে অংশগ্রহণ
* ২০১১: যোগ্যতা অর্জন করেনি।

### [[আইসিসি বিশ্ব টুয়েন্টি২০ বাছাইপর্ব]]
*২০১৩: ১৪শ স্থান

### [[বিশ্ব ক্রিকেট লীগ]]
*২০০৭ প্রথম বিভাগ: ৬ষ্ঠ স্থান
*২০১১ দ্বিতীয় বিভাগ: ৬ষ্ঠ স্থান
*২০১৩ তৃতীয় বিভাগ: ৪র্থ স্থান
*২০১৪ তৃতীয় বিভাগ: যোগ্যতা অর্জন

### [[ICC Intercontinental Cup|আইসিসি আন্তঃমহাদেশীয় কাপ]]
*২০০৪: প্রথম রাউন্ড
*২০০৫: সেমি-ফাইনাল
*২০০৬: প্রথম রাউন্ড
*২০০৭-০৮: ৮ম স্থান
*২০০৯-১০ (ইন্টারকন্টিনেন্টাল শিল্ড): ৪র্থ স্থান

### [[ক্রিকেট বিশ্বকাপের বাছাইপর্ব|বিশ্বকাপ বাছাইপর্ব]]
*১৯৭৯: সেমি-ফাইনাল
*১৯৮২: রানার্স আপ
*১৯৮৬: ৪র্থ স্থান
*১৯৯০: প্লেট প্রতিযোগিতা
*১৯৯৪: ৪র্থ স্থান
*১৯৯৭: প্লেট প্রতিযোগিতা জয়ী (৯ম স্থান)
*২০০১: ৯ম স্থান
*২০০৫: ৪র্থ স্থান
*২০০৯: ৯ম স্থান

### [[ICC Americas Championship|আইসিসি আমেরিকাজ চ্যাম্পিয়নশীপ]]
*২০০০: রানার্স আপ
*২০০২: ৪র্থ স্থান
*২০০৪: ৩য় স্থান
* ২০০৬: জয়ী (প্রথম বিভাগ)
*২০০৮: ২য় স্থান (প্রথম বিভাগ)
* ২০১০: ৩য় স্থান (প্রথম বিভাগ)

## তথ্যসূত্র

## বহিঃসংযোগ

*Official website – Online schedule, Statistics
*Cricinfo page on Bermuda 
*CricketArchive index page for Bermuda

বিষয়শ্রেণী:বারমুডায় ক্রিকেট
বিষয়শ্রেণী:জাতীয় ক্রিকেট দল
বিষয়শ্রেণী:বারমুডার জাতীয় ক্রীড়া দল
বিষয়শ্রেণী:আন্তর্জাতিক ক্রিকেটে বারমুদা
বেলায়েত এনায়েত খান

**বেলায়েত এনায়েত খান** (), (), (১৯১৬-২০০৪) ইংল্যান্ডের লন্ডন শহরে জন্ম গ্রহণ করেন জুন ১৯, ১৯১৬ সালে। তিনি একজন ছুফিতাত্ত্বিক সাধক ও চিস্তিয়া তরীকার মুর্শিদ/পীর ছিলেন। তিন তার পিতা এনায়েত খান হতে তরীকার দীক্ষা লাভ করেন। এনায়েত খান পশ্চিমা আধুনিকতার সংমিশ্রনে প্রচ্যের প্রতিনিধি রুপে পশ্চিমা বিশ্বে চিস্তিয়া তরীকার গোড়া পত্তনকারী, তার দর্শনানুযায়ী সকল ধর্মই এক একটি আলোক রশ্মি যা একটি মাত্র সৌরকেন্দ্র হতে বিচ্ছুরিত।

১৯৭৫ সালে বেলায়েত এনায়েত খান প্রতিষ্ঠা করেন দ্যা এডোবি অব ম্যাসেজ, যা মূলত ছুফি অর্ডার ইন্টারন্যাশনাল () নামের তরীকার অনুসারীগণের জন্য যথাক্রমে পরিসেবা কেন্দ্র, সম্মেলন ও গবেষণা কেন্দ্র এবং আধ্যাত্মিক জ্ঞান চর্চার কেন্দ্র হিসাবে পরিচালিত হচ্ছে।

তিনি জুন ১৭, ২০০৪ সালে লন্ডনে মৃত্যু বরণ করেন।

## অবদান/প্রকাশনা সমূহ
* টুয়ার্ডস্ দ্যা ওয়ান, (হ্যারপার এন্ড রো, ১৯৪৭, আইএসবিএন 978-0-06-090352-7)
* দ্যা ম্যাসেজ ইন আওয়া টাইম,(হ্যারপার এন্ড রো, ১৯৭৮, আইএসবিএন 978-0-06-064237-2)
* ভূমিকা লিখেছেন- দ্যা কম্লিট সেয়িংগস্ অব হযরত এনায়েত খান, (ওমেগা পাবলিকেশানস, ১৯৭৮, আইএসবিএন 978-0-930872-02-1)
* দ্যা কল অব দ্যা দরবেশ, (ছুফি অর্ডার পাবলিকেশানস, ১৯৮১, আইএসবিএন 978-0-930872-26-7)
* ইন্ট্রোডিউসিং স্পিরিচ্যুয়্যালিটি ইনটু কাউন্সেলেলিং এন্ড থ্যারাপি, (ওমেগা প্রেস, ১৯৮২, আইএসবিএন 978-0-930872-30-4)
* দ্যাট উইচ্ ট্রান্সক্রিপ্টস্ বিহাইন্ড দ্যাট উইচ্ এ্যাপিয়ার্স, (ওমেগা পাবলিকেশানস, ১৯৯৪, আইএসবিএন 978-0-930872-49-6)
* এ্যাওয়েইকেনিং: এ্যা ছুফি এক্সপেরিয়্যান্স, (ট্যারচ্যার/পুতন্যাম, ১৯৯৯, আইএসবিএন 978-1-58542-038-4)
* ইন সার্চ অব দ্যা হিডেন ট্রেজারার্স, (ট্যারচ্যার/পুতন্যাম, ২০০৩, আইএসবিএন 978-1-58542-180-0)

## আরও দেখুন
* উসমান হারুনী
* অমূল্য শাহ
* আহমদ উল্লাহ মাইজভান্ডারী
* ছোট মৌলানা

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ইসলামি ব্যক্তিত্ব
বিষয়শ্রেণী:পাশ্চাত্যের ছুফি ধারা
বিষয়শ্রেণী:চিশতী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
জিনাত আমান

**জিনাত আমান** (জন্ম: ১৯ নভেম্বর, ১৯৫১) বোম্বেতে জন্মগ্রহণকারী ভারতের বিশিষ্ট পেশাদার প্রাক্তন সুপারমডেল ও জনপ্রিয় অভিনেত্রী। ১৯৭০ ও ৮০-এর দশকে বলিউডের হিন্দি চলচ্চিত্রে অভিনয় করেছেন। ১৯৭০ সালে মিস ইন্ডিয়া সুন্দরী প্রতিযোগিতায় দ্বিতীয় রানার আপ হয়েছিলেন। এক্ই বছরে মিস এশিয়া প্যাসিফিকে অংশ নিয়ে শিরোপা জয় করেন। এরফলে দক্ষিণ এশিয়ার প্রথম নারী হিসেবে এ শিরোপা জয় করেছেন। বলিউডে পারভীন ববি'র সাথে পশ্চিমা ঢং-এ নিজস্ব ভাবমূর্তি গড়ে তোলেন ও সমগ্র কর্মজীবনে যৌনতার প্রতীকে পরিণত হন।

## প্রারম্ভিক জীবন
১৯৫১ সালে মুসলিম বাবা আমানুল্লাহ খান ও হিন্দু মাতা সিন্ধার গর্ভে জিনাত আমানের জন্ম হয়। মুগল-ই-আজম, পাকিজা’র ন্যায় চলচ্চিত্রে তার বাবা পাণ্ডুলিপি লেখক ছিলেন। জিনাতের বয়স ১৩ বছর থাকাকালীন বাবা মৃত্যুবরণ করেন। ফলে তাঁর মা পুনরায় জার্মান নাগরিক হেইঞ্জের সাথে বিবাহ-বন্ধনে আবদ্ধ হন। সেখানে তাঁর মা হেইঞ্জের চলচ্চিত্র বিষয়ক সাময়িকীতে মিসেস হেইঞ্জ নামে পরিচিতি পান। জিনাতের মা জার্মান নাগরিকত্ব পেলেও দাম্পত্যজীবনে অসুখী ছিলেন। ফলে জিনাতের ১৮ বছর বয়সে ভারতে ফিরে আসেন। রাজা মুরাদ তাঁর চাচাতো ভাই ও মুরাদ সম্পর্কে তাঁর নাতি হয়।

মুম্বাইয়ের সেন্ট জেভিয়ার্স কলেজে স্নাতক ডিগ্রী লাভ শেষে আরও পড়াশোনার জন্য লস অ্যাঞ্জেলেসের সাউদার্ন ক্যালিফোর্নিয়া বিশ্ববিদ্যালয়ে ভর্তি হন। ভারতে ফিরে এসে ফেমিনায় সাংবাদিকতার চাকরি নেন। পরবর্তীতে মডেলিংয়ের সাথে সম্পৃক্ত হন। মিস ইন্ডিয়ায় দ্বিতীয় রানার আপ মনোনীত হয়ে ১৯৭০ সালে মিস এশিয়া প্যাসিফিক প্রতিযোগিতায় শিরোপা লাভ করেন।

## কর্মজীবন
লস অ্যাঞ্জেলেসে অধ্যয়নকালীন মিস এশিয়া প্যাজিয়েন্ট জয় করেন ও মডেলিংয়ে সাফল্য লাভ করার প্রেক্ষিতে ১৯৭১ সালে ও. পি. রালহানের হালচাল চলচ্চিত্রে ছোট্ট ভূমিকায় অংশগ্রহণ করেন। হাঙ্গামা চলচ্চিত্রে দ্বিতীয় সারির ভূমিকায় নামেন যাতে কিশোর কুমার কণ্ঠ দিয়েছিলেন। দু’টি চলচ্চিত্রই ব্যবসা করতে ব্যর্থ হয়। ফলে তিনি ভারত ছেড়ে মায়ের সাথে জার্মানি চলে যান।

## তথ্যসূত্র

## আরও পড়ুন
* Dinesh Raheja. The A to Z of Zeenat Aman. Rediff.com, 26 September 2004. Retrieved on 14 November 2005.
* Vidya Sampat & Lavanya Varadrajan. Zeenat Aman: The Sensual. Despardes.com, 4 March 2005. Retrieved on 10 August 2005.
* Prateek Modi. Zeenat Aman: A Touch Of Class With Unlimited Oomph . Bollykings.com, 4 November 2011.

## বহিঃসংযোগ

*
* Celebrity Profile: Zeenat Aman. Buzz18.com
* Zeenat Aman. Yahoo! Movies
* Zeenat Aman article at Sunday Observer

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতের সুন্দরী প্রতিযোগিতার প্রতিযোগী
বিষয়শ্রেণী:জি সিনে পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী
বিষয়শ্রেণী:মুম্বইয়ের নারী মডেল
বিষয়শ্রেণী:মুম্বইয়ের অভিনেত্রী
বিষয়শ্রেণী:ফিল্মফেয়ার পুরস্কার বিজয়ী
লাহিরু গামাগে

**পানাগামুয়া লিহিরু সম্পথ গামাগে** (; জন্ম: ৫ এপ্রিল, ১৯৮৮) মারাদানা এলাকায় জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য **লাহিরু গামাগে** ডানহাতে ব্যাটিংয়ে অভ্যস্ত। ২ নভেম্বর, ২০১৪ তারিখে ভারত ক্রিকেট দলের বিপক্ষে একদিনের আন্তর্জাতিকে অভিষিক্ত হন।

## তথ্যসূত্র

## বহিঃসংযোগ
* 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:সিংহ স্পোর্টস ক্লাবের ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:বাদুরেলিয়া স্পোর্টস ক্লাবের ক্রিকেটার
বিষয়শ্রেণী:চিল মেরিয়ান্স ক্রিকেট ক্লাবের ক্রিকেটার
বিষয়শ্রেণী:হাম্বানতোতা ট্রুপার্সের ক্রিকেটার
পিতরাজ

**পিতরাজ**, বা **রয়না** বা **বদ্দিরাজ** (), (বৈজ্ঞানিক নাম: *Aphanamixis polystachya*) হচ্ছে মেলিয়াসি পরিবারের একটি প্রজাতি। এদের বীজ থেকে তেল হয়।

## তথ্যসূত্র

বিষয়শ্রেণী:বিষাক্ত উদ্ভিদ
বিষয়শ্রেণী:আগ্রাসি উদ্ভিদ প্রজাতি
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:সিঙ্গাপুরের উদ্ভিদ
বিষয়শ্রেণী:তাইওয়ানের উদ্ভিদকুল
বিষয়শ্রেণী:বাংলাদেশের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
পোল্যান্ডবল

**পোল্যান্ডবল বা কান্ট্রিবল** (ইংরেজি: Polandball) হল ব্যবহারকারী নির্মীত একধরনের ইন্টারনেট মেমে বা কার্টুন চরিত্র, যা সাধারনত কোন দেশ বা আন্তর্জাতিক কূটনীতি সম্পর্কিত বিভিন্ন বিষয় নিয়ে ব্যাঙ্গ করার জন্য ব্যবহার করা হয়। এর মাধ্যমে কোন চরিত্রকে ফুটিয়ে তোলা হয়, পোলিশ পতাকার রং-এ (লাল, সাদা) একটি বল -এর মাঝখানে। এটির প্রথম ব্যবহার শুরু হয় ২০০৯-এর সেপ্টেম্বরের দিকে জার্মান ভাষার ইমেজবোর্ড কমিউনিট ক্রাটচেনের (Krautchan.net) মাধ্যমে।

## নেপথ্য
থাম্ব|স্পেনিশ অর্থনৈতিক সংকট নিয়ে রচিত একটি কমিক, যাতে পোল্যান্ডবল ব্যবহার করা হয়েছে
পোল্যান্ডবল কমিক চরিত্রটি মূলত *ফ্যালকো* নামে একজন ইংরেজ নেটিজেন কার্টচেনের জন্য ২০০৯-এর সেপ্টেম্বরের দিকে তৈরি করেন। অন্যান্য জার্মান ভাষার ইমেজবোর্ডের মত কার্টচেনও ইংরেজি ভাষাভাষী ও ইউরোপের লোক দ্বারা পরিচালিত হয়। যাইহোক এই কার্টোন ভাবনাটি বৈশ্বয়িকভাবে প্রচার পাওয়ার পর থেকে, বিভিন্ন দেশের লোকজন বিভিন্ন ধরনের আন্তর্জাতিক সম্পর্ক ও বিভিন্ন দেশ যেমন, রাশিয়া, অস্ট্রিয়া, ইংল্যান্ড ও মার্কিন যুক্তরাষ্ট্র নিয়ে কান্ট্রিবল তৈরি শুরু করে।

২০০৯ সালের আগস্টের শেষে পোলিশ ইন্টারনেট ব্যবহারকারী ও ড্রবল নামক ইমেজ রাখার ওয়েবসাইটের মধ্যে সাইবার যুদ্ধ শুরু হয়। বিভিন্ন দেশের পতাকা ও অন্যান্য বিষয় নিয়ে ব্যঙ্গকর ইমেজ রাখার জন্য (ব্যবহারকারীদের দ্বারা) ওয়েবসাইটটি বিতর্কিত। পোলিশ ইন্টারনেট ব্যবহারকারীরা সম্মিলিতভাবে ড্রবল ওয়েবসাইটে তাদের নিজেদের লাল -সাদা পতাকা বহনকারী কার্টোন যুক্ত করার পরিকল্পনা করে। অবশেষে তারা লাল ও সাদার মাঝখানে পলিস্কা লেখা পোল্যান্ডবল যুক্ত করতে সমর্থ হয়। এই সাইবার যুদ্ধে *৪কেনও* (4chan) পোলিশ ইন্টারনেট ব্যবহারকারীদের সাথে যুক্ত হয়েছিল।

## তথ্যসূত্র


## বহিঃসংযোগ

* Polandball at Reddit.com
* Polandball at Knowyourmeme.com
* Polandball at militaryphotos.net

বিষয়শ্রেণী:ইন্টারনেট মিম
বিষয়শ্রেণী:রাজনৈতিক ইন্টারনেট মিম
মজনু শাহ

**মজনু শাহ** বা **ফকির মজনু শাহ বোরহান** (মৃত্যু ১৭৮৭) ছিলেন বর্তমান ভারতের অন্তর্গত উত্তর প্রদেশের একজন মাদারিয়া ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি তার দল ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন।

## জীবন
মজনু শাহ মাদারিয়া তরিকার একজন ফকির ছিলেন। সৈয়দ বদিউদ্দিন কুতুবউল শাহ মাদার এই তরিকার প্রতিষ্ঠাতা। কানপুরের নিকট মাকানপুরে শাহ মাদারের মাজারে তার কর্মকাণ্ডের কেন্দ্র ছিল। ১৭৭১ সালের ২৫ ফেব্রুয়ারি দিনাজপুরে লেফটেন্যান্ট ফেলথামের নেতৃত্বাধীন সিপাহীদের সাথে তার প্রথম সংঘর্ষ হয়। এই সংঘর্ষ অসফল ছিল। এরপর তিনি বগুড়ার মহাস্থানগড়ের খানকায় চলে যান। ১৭৭৩ সালের শীতের সময় মজনু শাহ ও তার ফকিরদের দল রংপুর ও রাজশাহী অঞ্চলে পুনরায় দেখা দেয়। তারা সন্ন্যাসীদের একটি দলের সাথে যোগ দেয়। ১৭৭৩ সালের ২৩ ডিসেম্বর ব্রিটিশ ইস্ট ইন্ডিয়া কোম্পানির সিপাহীদের চারটি কোম্পানির সাথে তাদের সংঘর্ষ হয়। কোম্পানির সেনাবাহিনী পুনরায় তাদের হামলা প্রতিহত করে।

উধুয়ানালার যুদ্ধ (১৭৬১) ও বক্সারের যুদ্ধে (১৭৬৪) মজনু শাহ বৃহৎ সংখ্যক মুসলিম ফকির ও হিন্দু সন্ন্যাসীকে ব্রিটিশ ইস্ট ইন্ডিয়া কোম্পানির বিরুদ্ধে একত্রিত করেন। ইতিপূর্বে ১৭৫৭ সালে ইস্ট ইন্ডিয়া কোম্পানি বাংলার নবাবের কাছ থেকে ক্ষমতা হস্তগত করে।

দিনাজপুর, রংপুর ও বগুড়া জেলা তার কর্মকাণ্ডের কেন্দ্র ছিল। তিনি জনগণকে স্বাধীনতা, ধর্ম ও ঐক্যের ক্ষেত্রে উৎসাহিত করেন।

## মৃত্যু
অপর একটি সূত্র মতে অথ্যাৎ মজনু শাহ্ এর অধস্তন ৬ষ্ঠ পুরুষ হায়দার আলী চৌধুরী তার মতেফকির মজনু শাহ্ এর প্রকৃত নাম নূর উদ্দীন মোঃ বাকের জং। তিনি মুঘল বংশীয় একজন শাহজাদা। তার কন্যা লালবিবি ছিলেন মুঘল সম্রাট ২য় শাহ্ বাহাদুর শাহ এর মাতা। আরেক পক্ষদাবি করেন ১৭৮৬ সালের ২৯ ডিসেম্বর তিনি পাঁচশত সৈন্যসহ বগুড়া জেলা থেকে পূর্বদিকে যাত্রা করার পথে কালেশ্বর নামক স্থানে ইংরেজ বাহিনীর সম্মুখীন হন। এই যুদ্ধে তিনি মারাত্মকভাবে আহত হলে তার অনুচরেরা রাজশাহী ও মালদহ জেলা অতিক্রম করে বিহারের সীমান্তে যায়। মাখনপুর নামে এক পল্লিতে ফকির-সন্ন্যাসী বিদ্রোহের এই নায়কের কর্মময় জীবনের অবসান ঘটে।

তার মৃত্যুর পর তার ভ্রাতুষ্পুত্র মুশা শাহ ফকিরদের নেতৃত্ব দেন এবং মাস্কেট ও রকেটের সাহায্যে আক্রমণ পরিচালনা করেন। ১৭৯২ সালে এক লড়াইয়ের সময় তিনি মৃত্যুবরণ করেন।

## তথ্যসূত্র

*Muhammad Abu Talib, *Majnu Shah*

## বহিঃসংযোগ
*বাংলাপিডিয়ায় মজনু শাহ
*ডেইলি স্টারে প্রকাশিত প্রতিবেদন

বিষয়শ্রেণী:১৭৮৭-এ মৃত্যু
বিষয়শ্রেণী:জন্মের সাল অজানা
কার্ল জিগলার

থাম্ব|কার্ল জিগলারের স্মারক।
**কার্ল জিগলার** (জন্ম: নভেম্বর ২৬, ১৮৯৮ - মৃত্যু: আগস্ট ১২, ১৯৭৩) একজন জার্মান রসায়নবিজ্ঞানী। তিনি পলিমারের উপর কাজের জন্য ১৯৬৩ সালে রসায়নে নোবেল পুরস্কার লাভ করেন। তিনি মুক্ত-মূলক, বহুসদস্য বিশিষ্ট চক্র, জৈবধাতব যৌগসমূহ এবং জিগলার-নাটা প্রভাবক তৈরির জন্যও পরিচিত।

## জীবনী

### প্রাথমিক জীবন ও শিক্ষা
জিগলার ১৮৯৮ সালের ২৬ নভেম্বর জন্মগ্রহণ করেন। তিনি ১৯২০ সালে ইউনিভার্সিটি অব মারবুর্গ থেকে পিএইচডি ডিগ্রি লাভ করেন।

### কর্মজীবন
তিনি ১৯২৬ সালে হাইডেলবার্গ বিশ্ববিদ্যালয় এর অধ্যাপক নিযুক্ত হন।

## ব্যক্তিগত জীবন

## বৈজ্ঞানিক অগ্রগতি

### মুক্ত মূলক যৌগসমূহ

### জৈব ধাতব যৌগসমূহ

#### লিথিয়াম অ্যালকাইলসমূহ

#### পলি ইথিলিন

## পুরস্কার ও সম্মাননা

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:জার্মান রসায়নবিদ
বিষয়শ্রেণী:নোবেল বিজয়ী রসায়নবিদ
বিষয়শ্রেণী:জার্মান নোবেল বিজয়ী
বিষয়শ্রেণী:মারবুর্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পলিমার বিজ্ঞানী ও প্রকৌশলী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:২০শ শতাব্দীর জার্মান রসায়নবিদ
আনোয়ারা (চলচ্চিত্র)

**আনোয়ারা** ১৯৬৭ সালে মুক্তিপ্রাপ্ত একটি বাংলা চলচ্চিত্র। এ চলচ্চিত্রের চিত্রনাট্য ও পরিচালনা করেছেন জহির রায়হান। ছবিটি নির্মিত হয়েছে সাহিত্যরত্ন মোহাম্মদ নজিবর রহমান এর বাংলা সাহিত্যে "ক্লাসিক" মর্যাদাপ্রাপ্ত উপন্যাস *আনোয়ারা* অবলম্বনে। প্রযোজনা করেছেন ইফতেখারুল আলম। ছবিতে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।

## অভিনয় শিল্পী
* কোহিনূর আক্তার সূচন্দা - আনোয়ারা
* রাজ্জাক - নূর ইসলাম
* বেবী জামান
* রুবিনা
* রানী সরকার
* আমিরুদ্দিন
* আমজাদ হোসেন
* রহিমা
* সবিতা
* অরুণা
* ভানু
* জাভেদ রশীদ
* মেসবাহ

## কলা কুশলী

* চিত্রনাট্য ও পরিচালনাঃ জহির রায়হান
* প্রযোজনাঃ ইফতেখারুল আলম
* সংলাপঃ আমজাদ হোসেন
* চিত্রগ্রহণঃ অরুণ রায়
* শব্দ গ্রহণঃ এম এ জহুর
* পরিকল্পনা ও তত্ত্বাবধানেঃ এ ইউ এম খলিলুল্লাহ
* সমন্বয় ও পরিবেশনাঃ আমীর আলী
* সম্পাদনাঃ এনামুল হক
* প্রধান ব্যবস্থাপকঃ জাকারিয়া হাবিব
* শিল্প নির্দেশনাঃ আবদুস সবুর
* গীত রচনাঃ আবদুল লতিফ
* সঙ্গীত পরিচালনাঃ আলতাফ মাহমুদ
* কণ্ঠ শিল্পীঃ আঞ্জুমান আরা বেগম, শাহনাজ বেগম, সাবিনা ইয়াসমিন, আবদুল লতিফ প্রমুখ।
* যন্ত্রসঙ্গীতঃ ঢাকা অর্কেস্ট্রা
* রূপসজ্জাঃ আকবর
* প্রচারঃ স্টার অ্যাডভার্টাইজার্স

## সঙ্গীত
প্রখ্যাত সুরকার আলতাফ মাহমুদ এই চলচ্চিত্রের সঙ্গীত পরিচালনা করেন। গানগুলোতে কণ্ঠ দেন আঞ্জুমান আরা বেগম, শাহনাজ বেগম, সাবিনা ইয়াসমিন, আব্দুল লতিফ প্রমুখ।

## আরও দেখুন
* কখনো আসেনি
* কাচের দেয়াল
* সংগম
* বাহানা
* বেহুলা
* জীবন থেকে নেয়া

## তথ্যসূত্র

## বহিঃসংযোগ

বিষয়শ্রেণী:১৯৬৭-এর চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:জহির রায়হান পরিচালিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আলতাফ মাহমুদ সুরারোপিত চলচ্চিত্র
টিম পেইন

**টিমোথি ডেভিড পেইন** (জন্ম: ৮ ডিসেম্বর, ১৯৮৪) তাসমানিয়ার হোবার্টে জন্মগ্রহণকারী অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের সদস্য হিসেবে তিনি মূলতঃ উইকেট-রক্ষক। ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে তাসমানিয়ান টাইগার্স এবং ক্লাব ক্রিকেটে তাসমানিয়া বিশ্ববিদ্যালয় ক্রিকেট ক্লাবে খেলছেন।

## প্রারম্ভিক জীবন
অস্ট্রেলিয়া ক্রিকেট একাডেমি থেকে প্রশিক্ষণ শেষে সর্বকনিষ্ঠ খেলোয়াড় হিসেবে তাসমানিয়ার পক্ষে মাত্র ১৬ বছর বয়সে A$১০,০০০ অস্ট্রেলীয় ডলারের বিনিময়ে চুক্তিবদ্ধ হন। ডিসেম্বর, ২০০৩ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অস্ট্রেলিয়া দলের অধিনায়ক হিসেবে তাকে মনোনীত করে। উইকেট-রক্ষকের দায়িত্ব থেকে অব্যহতি নিয়ে ৮-খেলায় ২৩.৬৬ গড়ে ১৪২ রান করেন ও ২২.২৮ গড়ে ৭ উইকেট পান। তারপরও অস্ট্রেলিয়া প্লেট চ্যাম্পিয়নশীপের ফাইনালে বাংলাদেশের কাছে পরাজিত হয়। ২০০৫ সালে তাসমানিয়ার পক্ষে প্রথম-শ্রেণীর ক্রিকেট ও একদিনের আন্তর্জাতিক ক্রিকেটে অভিষেক ঘটে তার। এরপর ২০০৫-০৬ মৌসুমে একদিনের খেলায় সেঞ্চুরি করেন। প্রথম-শ্রেণীর ক্রিকেটে ২১৫ রান করেন। রাজ্য দলের প্রথম শেফিল্ড শিল্ড (পূর্বে - পুরা কাপ) বিজয়ে দলের অন্যতম সদস্য ছিলেন। ২০০৭-০৮ মৌসুমে একদিনের জয়ী দলের সদস্য।

## খেলোয়াড়ী জীবন
২০০৯ মৌসুমে পেইনের একদিনের আন্তর্জাতিকে অভিষেক ঘটে। নিয়মিত উইকেট-কিপার ব্র্যাড হাড্ডিনের পরিবর্তে ইংল্যান্ডের বিপক্ষে তার এই অন্তর্ভুক্তি। সিরিজের ষষ্ঠ খেলায় তিনি তার প্রথম আন্তর্জাতিক সেঞ্চুরি হাঁকান। ২০১০ সালে হাড্ডিনের আঘাতের কারণে ইংল্যান্ডের নিরপেক্ষ মাঠে পাকিস্তানের বিপক্ষে তার টেস্ট অভিষেক ঘটে। কিন্তু তিনি তেমন ভাল করতে পারেননি। চূড়ান্ত দুই টেস্টে অস্ট্রেলিয়া জয়লাভ করলেও ইংল্যান্ড ৩-২ ব্যবধানে সিরিজ জয় করে। এর পরপরই ভারতের বিপক্ষে দুই টেস্টে অংশ নেন। কিন্তু, ২০১০-১১ মৌসুমের অ্যাশেজ সিরিজে হাড্ডিন ফিরে আসায় তিনি স্থানচ্যূত হন। এরপর এপ্রিল, ২০১১ সাল থেকেই অস্ট্রেলিয়া ক্রিকেট দলে নিয়মিত ছিলেন না।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:অস্ট্রেলীয় উইকেট-রক্ষক
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:পুণে ওয়ারিয়র্স ইন্ডিয়ার ক্রিকেটার
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:বিশ্ব একাদশ টুয়েন্টি২০ আন্তর্জাতিক ক্রিকেটার
বিষয়শ্রেণী:হোবার্ট থেকে আগত ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:উইকেট-রক্ষক
বিষয়শ্রেণী:অস্ট্রেলিয়া জাতীয় ক্রিকেট দলের অধিনায়ক
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মাহবুব আলম পল্লব

**মাহবুব আলম পল্লব** বাংলাদেশি অভিনেতা ও পরিচালক। তিনি দক্ষিণ কোরীয় চলচ্চিত্রে সম্পৃক্ত আছেন। তিনি এশিয়া মিডিয়া কালচার ফ্যাক্টরি অ্যান্ড ফ্রিপোর্ট এর পরিচালক । তিনি চলচ্চিত্র প্রযোজক এবং অভিনেতা হিসেবে কোরিয়ান সমাজে অভিবাসীদের প্রতি দৃষ্টিভঙ্গি তুলে ধরেছেন ।

## অভিনয়ে আগমন
মাহবুব আলম পল্লব ১৯৯৯ সালে বাংলাদেশ থেকে দক্ষিণ কোরিয়াতে অভিবাসী কর্মী হিসেবে যান । তিনি ২০০২ সাল থেকে প্রবাসী শ্রমিকদের জন্য ফিল্ম বানাতে শুরু করেন । ২০০৫ সালে তিনি "Dream of Revenge" নামে একটি শর্ট ফিল্মে অভিনয় করেন । পরে তিনি ২০০৭ সাল থেকে দক্ষিণ কোরিয়ার প্রাথমিক বিদ্যালয়ে আন্তর্জাতিক সংস্কৃতি বিষয়ে শিক্ষকতা করেন। সেখানে তিনি শ্রমিকদের ন্যায্য অধিকার আদায়ে আন্দোলনে জড়িয়ে পড়েন । কোরিয়ান মানুষদের কাছে এই বিষয়টিকে ভালভাবে তুলে ধরতে তিনি ডকুমেন্টারি-চলচ্চিত্রের সাথে যুক্ত হন । ২০০৯ সালে মুক্তি পায় তার প্রথম চলচ্চিত্র "Where is Ronny..." । এখানে তিনি নামভূমিকায় অভিনয় করেন । একই বছরে মুক্তিপ্রাপ্ত হয় "বান্ধবী" । "বান্ধবীতে" তিনি করিম নামে একজন অভিবাসী শ্রমিকের চরিত্রে অভিনয় করেন । এখানে বর্ণবাদ , অবৈধ অভিবাসন এর মত সামাজিক কিছু জটিল বিষয়ের পাশাপাশি বন্ধুত্বের অমূল্য সম্পর্ক চিত্রায়িত হয়েছে ।  এই চলচ্চিত্রের মাধ্যমে তিনি চলচ্চিত্র অঙ্গনে বেশ পরিচিত হন। তিনি তার ক্যারিয়ার এবং কাজ নিয়ে বলেছেন "যদিও আমি একজন অপেশাদার অভিনেতা ,তবে আমি আশা করি ভবিষ্যতে আরও মাল্টিকালচারাল মুভিতে কাজ করব । " 

## মাহবুবের কাজ
* Where is Ronny...
*বান্ধবী
*City of Crane
*Love in Korea(Documentary)
*Black Gull
*Chinese Winter
*My friend and his wife
*Pained
*You Are My Vampire
*Cheo Yong

## সম্মাননা
মাহবুব আলম তার কাজের সাংস্কৃতিক বৈচিত্র্যের জন্য বিশেষ পুরস্কার হিসেবে  ৩১তম শেজং কালচার অ্যাওয়ার্ড পান । 

## বাংলাদেশে মাহবুবের পরিচিতি
বাংলাদেশে মানুষ কোরিয়ার চলচ্চিত্রে দেখে পরিচিত হয় । তবে যৎসামান্য মানুষই তার সম্পর্কে জানত । জাতীয় "দৈনিক প্রথম আলো"তে ২০০৯ সালে তার ছবি "বান্ধবী"(Bandhobi) নিয়ে ফিচার লেখা হয় । ২০১৪ সালে জনপ্রিয় ম্যাগাজিন অনুষ্ঠান ইত্যাদি তে তাকে আমন্ত্রণ করা হয় এবং তার বিভিন্ন কাজ সম্পর্কে জানানো হয়।

## আরও দেখুন
* বান্ধবী (চলচ্চিত্র)

## তথ্যসূত্র

## বহিঃসংযোগ

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় চলচ্চিত্র অভিনেতা
বিষয়শ্রেণী:দক্ষিণ কোরীয় টেলিভিশন অভিনেতা
বিষয়শ্রেণী:দক্ষিণ কোরীয় টেলিভিশন ব্যক্তিত্ব
বিষয়শ্রেণী:২১শ শতাব্দীর দক্ষিণ কোরীয় অভিনেতা
২০১৪-১৫ ভারত ক্রিকেট দলের অস্ট্রেলিয়া সফর

ভারত ক্রিকেট দল পূর্ব-নির্ধারিত সময়সূচী মোতাবেক ২৪ নভেম্বর, ২০১৪ তারিখ থেকে ১০ জানুয়ারি, ২০১৫ তারিখ পর্যন্ত অস্ট্রেলিয়া সফর করে। সফরে দলটি অস্ট্রেলিয়া ক্রিকেট দলের বিপক্ষে দুইটি প্রস্তুতিমূলক খেলাসহ চার টেস্টের সিরিজে অংশগ্রহণ করে।

প্রথম টেস্ট ৪ ডিসেম্বর, ২০১৪ তারিখ থেকে ব্রিসবেনে শুরু হবার কথা থাকলেও অস্ট্রেলিয়ার উদীয়মান ক্রিকেটার ফিলিপ হিউজের আকস্মিক মৃত্যুতে স্থগিত রাখা হয়। এরফলে অ্যাডিলেডে ৯ ডিসেম্বরে প্রথম টেস্ট অনুষ্ঠিত হয় ও ব্রিসবেনে ২য় টেস্ট ১৭ ডিসেম্বর থেকে শুরু হয়। মেলবোর্নের তৃতীয় টেস্ট ড্রয়ের পরক্ষণেই ভারতের অধিনায়ক এমএস ধোনি টেস্ট ক্রিকেট থেকে তার অবসরের ঘোষণা দেন। সিডনিতে অনুষ্ঠিত চূড়ান্ত টেস্ট ড্রয়ের ফলে অস্ট্রেলিয়া ২-০ ব্যবধানে সিরিজ জয়ের পাশাপাশি বর্ডার-গাভাস্কার ট্রফি জয় করে।

টেস্ট খেলার পর ইংল্যান্ডসহ ভারত ও অস্ট্রেলিয়া কার্লটন মিড ত্রি-দেশীয় সিরিজের একদিনের প্রতিযোগিতায় অংশগ্রহণ করে।

## প্রেক্ষাপট
সাম্প্রতিককালে ভারত ইংল্যান্ড সফরে ৩-১ ব্যবধানে টেস্ট সিরিজে পরাজিত হয়। অন্যদিকে স্বাগতিক অস্ট্রেলিয়া সংযুক্ত আরব আমিরাতে অনুষ্ঠিত পাকিস্তানের কাছে ২-০ ব্যবধানে টেস্টে হেরে যায়। এছাড়াও, সফরকারী দক্ষিণ আফ্রিকা দলকে ২-১ ব্যবধানে টুয়েন্টি২০ আন্তর্জাতিক ও ৪-১ ব্যবধানে একদিনের আন্তর্জাতিকের সিরিজে পরাজিত করে।

## দলের সদস্য
ভারতীয় নির্বাচকমণ্ডলী ৪-টেস্ট সিরিজের জন্য ১৯জন ক্রিকেটারকে মনোনীত করে। প্রথম টেস্টে উইকেট-রক্ষক ঋদ্ধিমান সাহাকে সহযোগিতার জন্য নমন ওঝাকে অন্তর্ভুক্ত করা হয়। আঘাতজনিত কারণে ব্রিসবেন টেস্টে মহেন্দ্র সিং ধোনি অংশগ্রহণ করতে পারেননি। অন্যদিকে অস্ট্রেলীয় নির্বাচকমণ্ডলী টেস্ট সিরিজের জন্য ১২-সদস্যের তালিকা প্রকাশ করে। শারীরিক যোগ্যতার পরীক্ষায় উত্তীর্ণ হওয়ার পরপরই গাব্বায় অনুষ্ঠিত প্রথম টেস্টের জন্য মাইকেল ক্লার্ককে অধিনায়কের দায়িত্ব প্রদান করা হয়।

## প্রস্তুতিমূলক খেলা

## টেস্ট সিরিজ (বর্ডার-গাভাস্কার ট্রফি)

### ট্রফি প্রেক্ষাপট
সিরিজ শুরুর পূর্বে ভারত দল ২০১২-১৩ মৌসুমে ৪-০ ব্যবধানে সিরিজ জয় করে ও বর্ডার-গাভাস্কার ট্রফি লাভ করে। এরপূর্বে ২০১১-১২ মৌসুমে স্বদেশে অস্ট্রেলিয়া দল ৪-০ ব্যবধানে সিরিজ জয়ের মাধ্যমে ট্রফি লাভ করেছিল।

### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### পরিসংখ্যান
#### সর্বোচ্চ রান

#### সেরা বোলিং

## কার্লটন মিড ওডিআই ত্রি-দেশীয় সিরিজ

কার্লটন মিড ওডিআই ত্রি-দেশীয় সিরিজ প্রতিযোগিতায় স্বাগতিক অস্ট্রেলিয়াসহ ভারত ও ইংল্যান্ড দল অংশগ্রহণ করে। প্রতিযোগিতাটি দ্বৈত রাউন্ড-রবিন পদ্ধতিতে অনুষ্ঠিত হয়। ১৬ জানুয়ারি, ২০১৫ থেকে ১ ফেব্রুয়ারি, ২০১৫ তারিখ পর্যন্ত প্রতিযোগিতা অনুষ্ঠিত হয়।

## সম্প্রচার ব্যবস্থা
} মধ্যপ্রাচ্য || অরবিট শো নেটওয়ার্ক
|-
|  || পিটিভি স্পোর্টস
|-
|  || সুপারস্পোর্ট
|-
|  || স্কাই স্পোর্টস
|-
|  || স্কাই স্পোর্ট
|}

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজের প্রধান পাতা

বিষয়শ্রেণী:২০১৪-এ অস্ট্রেলীয় ক্রিকেট
বিষয়শ্রেণী:২০১৪-এ ভারতীয় ক্রিকেট
বিষয়শ্রেণী:ভারত ক্রিকেট দলের অস্ট্রেলিয়া সফর
বিষয়শ্রেণী:২০১৪–১৫ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-১৫ অস্ট্রেলীয় ক্রিকেট মৌসুম
সাইমন ফ্রাই

**সাইমন ডগলাস ফ্রাই** (জন্ম: ২৯ জুলাই, ১৯৬৬) দক্ষিণ অস্ট্রেলিয়ার অ্যাডিলেডে জন্মগ্রহণকারী ক্রিকেট আম্পায়ার। আন্তর্জাতিক ক্রিকেট অঙ্গনে অস্ট্রেলিয়ার পক্ষে ক্রিকেট আম্পায়ার হিসেবে প্রতিনিধিত্ব করছেন। ক্রিকেট অস্ট্রেলিয়া কর্তৃক অস্ট্রেলিয়া ও নিউজিল্যান্ডের মধ্যে জ্যেষ্ঠ ক্রিকেট আম্পায়ারদের আন্তর্জাতিক অদল-বদল পরিকল্পনার অংশ হিসেবে মনোনীত হন।

**সাইমন ফ্রাই** একদিনের আন্তর্জাতিকে প্রথম আম্পায়ার হিসেবে খেলা পরিচালনা করেন। ২৬ জানুয়ারি, ২০১১ তারিখে অ্যাডিলেডে অনুষ্ঠিত সফরকারী ইংল্যান্ড দল বনাম অস্ট্রেলিয়া ক্রিকেট দলের মধ্যকার খেলায় তার এ অংশগ্রহণ। ২০১০-১১ মৌসুমের এ সফরকারী দল ও অস্ট্রেলিয়ার মধ্যকার প্রথম টুয়েন্টি২০ খেলাতেও তার অংশগ্রহণ ছিল।

## তথ্যসূত্র

## আরও দেখুন
* আম্পায়ার
* টেস্ট ক্রিকেট আম্পায়ারদের তালিকা
* টুয়েন্টি২০ আন্তর্জাতিক ক্রিকেট আম্পায়ারদের তালিকা

বিষয়শ্রেণী:অস্ট্রেলীয় ক্রিকেট আম্পায়ার
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:অ্যাডিলেডের ক্রীড়াবিদ
বিষয়শ্রেণী:অস্ট্রেলিয়ার টেস্ট ক্রিকেট আম্পায়ার
বাকলিয়া

**বাকলিয়া** বাংলাদেশের চট্টগ্রাম শহরের দক্ষিণ-পশ্চিমে অবস্থিত একটি লোকালয়। এটি দ্বারা নিচের বিষয়গুলি নির্দেশ করতে পারে:

* বাকলিয়া থানা- একটি পুলিশি প্রশাসনিক ইউনিট।
* পূর্ব বাকলিয়া ওয়ার্ড- চট্টগ্রাম সিটি কর্পোরেশনের একটি ওয়ার্ড।
* পশ্চিম বাকলিয়া ওয়ার্ড- চট্টগ্রাম সিটি কর্পোরেশনের একটি ওয়ার্ড।
* দক্ষিণ বাকলিয়া ওয়ার্ড- চট্টগ্রাম সিটি কর্পোরেশনের একটি ওয়ার্ড।
## আরো দেখুন
* চর বাকলিয়া
টেফ্রোসিয়া

**টেফ্রোসিয়া** () হচ্ছে Fabaceae পরিবারের একটি গণের নাম। গণের নামটি এসেছে গ্রিক ভাষার শব্দ τεφρος (*টেফ্রোস*) থেকে যার অর্থ "ছাই-রঙা," যা মূলত এদের ধূসর পাতার ট্রাইকোমগুলোকে নির্দেশ করে।

## নির্বাচিত প্রজাতিসমূহ

* *[[Tephrosia apollinea]]* (Delile) Link
* *[[Tephrosia astragaloides]]* Benth.
* বাঙ্গারা, *Tephrosia candida* DC.
* *[[Tephrosia cinerea]]* (L.) Pers.
* *[[Tephrosia clementii]]* Skan
* *[[Tephrosia coronillaefolia]]* Welw. ex Baker
* *[[Tephrosia densiflora]]* Hook.f.
* *[[Tephrosia elongata]]* E.Mey.

* *[[Tephrosia hildebrandtii]]* Vatke
* *[[Tephrosia lindheimeri ]]* A.Gray
* *[[Tephrosia macropoda]]* (E.Mey.) Harv.
* *[[Tephrosia nitens]]* Benth. ex Seem.
* *[[Tephrosia odorata]]* Balf.f.
* *[[Tephrosia pondoensis]]* (Codd) Schrire
* *[[Tephrosia purpurea]]* (L.) Pers.
* *[[Tephrosia rosea]]* F.Muell. ex Benth.
* *[[Tephrosia sinapou]]* (Buc'hoz) A. Chev.
* *[[Tephrosia socotrana]]* Thulin
* *[[Tephrosia tomentosa]]* 
* *[[Tephrosia toxicofera]]* 
* *[[Tephrosia virginiana]]* (L.) Pers.
* *[[Tephrosia vogelii]]* Hook.f.

## তথ্যসূত্র

## বহিঃসংযোগ

* 


বিষয়শ্রেণী:বিষাক্ত উদ্ভিদ
বাঙ্গারা

**বাঙ্গারা ** বা **বিলক্ষনি** (বৈজ্ঞানিক নাম: *Tephrosia candida*) হচ্ছে টেফ্রোসিয়া গণের একটি উদ্ভিদ। এই গাছ চা, কফি, রাবার, তৈলবীজ গাছের ছায়া হিসাবে ব্যবহৃত হয়। এটি লেবু জাতীয় গাছ যেমন কমলা, মুসাম্বি ইত্যাদি এবং নানা ফলের গাছের চারপাশের বাগানের বেড়া হিসাবেও ব্যবহার করা হয়। জোর হাওয়া আটকানোর জন্য এটি বেড়া হিসেবে লাগানো হয় যাতে বেশি হাওয়া ফলের বাগানের ক্ষতি না করে বা ফল অকালে ঝরে না যায়।

## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:বিষাক্ত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:১৮২৫-এ বর্ণিত উদ্ভিদ
মানকচু

**মানকচু** (বৈজ্ঞানিক নাম: *Alocasia macrorrhizos*) অরাম পরিবারের (Araceae) একটি সপুষ্পক উদ্ভিদ প্রজাতি। দক্ষিণ-পূর্ব এশিয়া, নিউ গিনি এবং কুইন্সল্যান্ড দ্বীপের  অতিবৃষ্টি অরণ্য মানকচুর আদি জন্মস্থান। এটি দীর্ঘকাল ধরে ফিলিপাইন, বিভিন্ন প্রশান্ত মহাসাগরীয় দ্বীপ এবং অন্যান্য গ্রীষ্মমণ্ডলীয় অঞ্চলে চাষ করা হচ্ছে।

বাংলায় এটি মানকচু নামেই বহুল পরিচিত। তবে অঞ্চলভেদে অন্যান্য নামও পাওয়া যায়। যেমন উত্তরবঙ্গে এটি ফ্যানকচু নামে পরিচিত। ইংরেজিতে মানকচু *দানব কচু* (*Giant Taro*) , *দানব অ্যালোকাসিয়া* (*Giant Alocasia*) নামে পরিচিত এবং অস্ট্রেলিয়ায়  'cunjevoi' নামে পরিচিত (একই শব্দ সামুদ্রিক প্রাণীকেও বোঝায়)।

## উৎপত্তি

মানকচু মূলত ফিলিপাইনে চাষোপযোগী করা হয়, তবে তাইওয়ানের বুনো জাত থেকেই আদি অস্ট্রোনেশীয়রা মানকচুর সাথে পরিচিত হয়। ফিলিপাইন থেকে এটি দক্ষিণ পূর্ব এশিয়ার বাকী অংশ এবং পূর্ব দিকে ওশেনিয়া পর্যন্ত ছড়িয়ে পড়ে। এর ফলে এটি প্রশান্ত মহাসাগরীয় দ্বীপপুঞ্জের প্রধান ফসলে পরিণত হয়। অস্ট্রোনেশীয়রা শর্করা উৎস হিসাবে যে চারটি প্রধান কচুর প্রজাতি চাষ করে তার মধ্যে মানকচু একটি। অন্যগুলো হলো Amorphophallus paeoniifolius, Colocasia esculenta এবং Cyrtosperma merkusii। প্রতিটির একাধিক চাষের জাত রয়েছে। এগুলির পাতা এবং ডাঁটা ভালভাবে রান্না করা হলে খাওয়া যায়, যদিও পুরো মানকচুর কম অংশই খাওয়া হয় কেননা এতে প্রচুর পরিমাণে রাইফাইড (Raphide) রয়েছে যা গলা চুলকানির কারণ হয়ে থাকে।

## তথ্যসূত্র

## বহিঃসংযোগ

*More Information On Alocasia Macrorrhiza
*Alocasia Macrorrhiza Growing Tips
*USDA Plant Profile
*http://www.canoeplants.com/ape.html

বিষয়শ্রেণী:এরোইডি
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:১৮৩৯-এ বর্ণিত উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ডোরেমন: নোবিতা'স নিউ গ্রেট অ্যাডভেঞ্চার ইন্টু দ্য আন্ডারওয়ার্ল্ড - দ্য সেভেন ম্যাজিক ইউজার্স

**নোবিতাস নিঊ গ্রেট এ্যাডভেঞ্চার ইনটু দ্য আন্ডারওয়ার্ল্ড** বা **Doraemon: Nobita's New Great Adventure into the Underworld** যেটি ডোরেমন ম্যাজিক ২০০৭ নামেও পরিচিত। এই চলচ্চিত্রটি ডোরেমনের ২৭তম ফ্রাঞ্চাইচিস চলচ্চিত্র। এই চলচ্চিত্রটি ১৯৮২ সালের ডোরেমন: নোবিতা'স গ্রেট অ্যাডভেঞ্চার ইন্টু আন্ডারওয়ার্ল্ড এর পুনরায় নির্মাণ। এইটি ২০০৭ সালের আনিমে চলচ্চিত্রগুলোর মধ্য দ্বিতীয় চলচ্চিত্রটি যেটি প্রচুর আয় করেছে।

## তথ্যসূত্র

বিষয়শ্রেণী:অ্যানিমে চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:ডোরেমনের চলচ্চিত্র
বিষয়শ্রেণী:জাপানি চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০৭-এর অ্যানিমে চলচ্চিত্র
জুলিও নাত্তা

থাম্ব|১৯৬০ এর দশকে স্ত্রীর সাথে জুলিও নাত্তা
**জুলিও নাত্তা** (; ২৫ ফেব্রুয়ারি ১৯০৩ – ২ মে ১৯৭৯) একজন ইতালীয় রসায়নবিজ্ঞানী ছিলেন। তিনি ১৯৬৩ সালে রসায়নে নোবেল পুরস্কার লাভ করেছিলেন।

## জীবনী
নাত্তা ১৯০৩ সালের ২৬ ফেব্রুয়ারি জন্মগ্রহণ করেন। তিনি পলিটেকনিকো ডি মিলানো থেকে ১৯২৪ সালে রাসায়নিক প্রকৌশলে ডিগ্রি লাভ করেন। তিনি ১৯৩৩ সালে পাভিয়া বিশ্ববিদ্যালয়-এর ইন্সটিটিউট অব জেনারেল কেমিস্ট্রির পরিচালক এবং পূর্ণ অধ্যাপক হন। তিনি ১৯৩৫ সালে ইউনিভার্সিটি অব রোমের ভৌত রসায়নের পূর্ণ অধ্যাপক নিযুক্ত হন। ১৯৩৬ থেকে ১৯৩৮ সাল পর্যন্ত তিনি পলিটেকনিক ইন্সটিটিউট অব তুরিনের পূর্ণ অধ্যাপক এবং ইন্সটিটিউট অব ইন্ডাস্ট্রিয়াল কেমিস্ট্রির পরিচালক নিযুক্ত হন। তিনি ১৯৩৮ সালে পলিটেকনিকো ডি মিলানোর রাসায়নিক প্রকৌশলের বিভাগীয় প্রধান নিযুক্ত হন।

## তথ্যসূত্র

## আরও পড়ুন
* 

## বহিঃসংযোগ

* Giulio biography  at the Nobel Foundation
* Giulio Natta   Nobel lecture

বিষয়শ্রেণী:১৯০৩-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ইতালীয় রসায়নবিদ
বিষয়শ্রেণী:পারকিনসন রোগে মৃত্যু
বিষয়শ্রেণী:ইতালীয় নোবেল বিজয়ী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:পলিমার বিজ্ঞানী ও প্রকৌশলী
কাদের আলী

**আব্দুল কাদের আলী** (জন্মঃ ৭ মার্চ ১৯৮৩) হলেন একজন পাকিস্তানি বংশোদ্ভূত ইংরেজ ক্রিকেটার। কাদের বর্তমানে স্ট্যাফোর্ডশ্যায়ারের হযে কাউন্টি ক্রিকেট খেলছেন। এছাড়াও তিনি ওরচেস্টারশায়ার এবং গ্লোসেস্টাসায়ার এর হয়েও খেলছেন। ইংল্যান্ড এ দলের হয়ে অনেকগুলি ম্যাচ খেলার অভিজ্ঞতাও রয়েছে। তিনি ২০০৫ সালে গ্লোচেস্টাশায়ার এর হয়ে প্রথম দলে অন্তর্ভুক্ত হন। কাদের *হ্যান্ডসওর্থ গ্র্যামার স্কুল*-এ পড়াশোনা করেন।

## ক্যারিয়ার সেরা পারফরম্যান্স
*২০১১ সালের ১১ অক্টোবর এর হিসাব অনুযায়ী*

## সম্পর্ক
তিনি ইংল্যান্ড ক্রিকেট দলের অন্যতম খেলোয়াড় মইন আলী এর ভাই এবং কবির আলী এর চাচাত ভাই।

## তথ্যসূত্র

## বহিঃসংযোগ
* 
* 
* Player Profile: Kadeer Ali from Cricket Online
* Player Profile: Kadeer Ali from Gloucestershire CCC

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:ইংরেজ ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:পাকিস্তানি বংশোদ্ভূত ইংরেজ ব্যক্তি
বিষয়শ্রেণী:ওরচেস্টারশায়ার ক্রিকেট বোর্ডের ক্রিকেটার
বিষয়শ্রেণী:স্টাফোর্ডশায়ারের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:ব্রিটিশ এশীয় ক্রিকেটার
বিষয়শ্রেণী:পাকিস্তানি বংশোদ্ভূত ব্রিটিশ ক্রীড়াবিদ
কসমিক সেক্স

***কসমিক সেক্স*** ২০১২ সালের একটি বাংলা চলচ্চিত্র। পুতুল মাহমুদের প্রযোজনায় চলচ্চিত্রটি পরিচালনা করেছেন অমিতাভ চক্রবর্তী। রচনা করেছেন অমিতাভ চক্রবর্তী, লিয়াকত আলী এবং সুরজিৎ সেন। চিত্রগ্রহণ করেছেন রাফি মাহমুদ এবং সম্পাদনায় ছিলেন অমিতাভ চক্রবর্তী ও অমিত দেবনাথ। অভিনয়ে ছিলেন ঋ সেন, আয়ুষ্মান মিত্র, মুরারি মুখার্জি, ঋ্বক এবং পাপিয়া ঘোষাল।

এই চলচ্চিত্রে যৌনতা এবং আধ্যাত্মিকতার মধ্যে একধরনের সংযোগের বিষয় অঙ্কন করা হয়েছে। যেখানে হিন্দু এবং সুফি দেহতত্ত্বের প্রভাব রয়েছে যা প্রান্তিক পুরুষ এবং নারীদের মধ্যে আজও চর্চা হয়ে আসছে।

এই চলচ্চিত্রে ঋ সেন নগ্নতার দৃশ্য প্রদর্শনের জন্য আলোচিত হন; এর আগেও তিনি কৌশিক মুখোপাধ্যায়ের *[[গান্ডু (চলচ্চিত্র)|গান্ডু]]* চলচ্চিত্রে নগ্নতার দৃশ্যে অভিনয় করেছেন। ২০১২ সালে কেরালা আন্তর্জাতিক চলচ্চিত্র উৎসবে এটি প্রদর্শিত হয়।

## কাহিনী-সংক্ষেপ
থাম্ব|300px|বাম|''কসমিক সেক্স'' চলচ্চিত্রের একটি দৃশ্যে কৃপা

এক রাতে বাবার সাথে আঠারো বছর বয়সী কৃপার বিমাতাকে নিয়ে দ্বন্দ্ব শুরু হয়। সেখানে একটি দুর্ঘটনা ঘটে এবং তার বাবা মারা যায়; কৃপা তার বাবাকে হত্যা করে। এরপর ভয়ে সে বাড়ি থেকে দূরে পালাতে চেষ্টা করে।

সে রাতে রাস্তায় বিভিন্ন বিপরীতমুখী চরিত্রের সন্ধান পায় কৃপা। একপর্যায়ে তার পরিচয় ঘটে দেবী নামের একজন রাস্তার পথিকের সাথে। জোনাকি নামে দেবীর একজন হিজড়া দালাল ছিলো। এরপর কৃপা দেবীর প্রতি প্রেম, যৌনতা এবং ঈর্ষার ফাঁদে পড়ে। সে আবার খুন করে। জোনাকি মারা যায়। কৃপা আবার পালিয়ে বেড়াতে থাকে।

এক ভোরে কৃপা গঙ্গার তীরে বসে ছিলো। এ সময়ে জল থেকে একজন নারীর উত্থান ঘটে। কৃপা দেখতে পায় তার মৃত মা জীবিত অবস্থায় ফিরে এসেছে! তাই সে তার মাকে অনুসরণ করে। তিনি কৃপাকে তার ঘরে নিয়ে আসেন এবং পুত্র হিসাবে গ্রহণ করেন। একটি নতুন জীবন এবং অন্যরকম জন্ম দেন। তিনি কৃপাকে তার যৌন শক্তি ব্যবহার করে নিজের মধ্যে চিন্তায় ভ্রমণ করতে শেখান।

## অভিনয়ে
* ঋ সেন
* আয়ুষ্মান মিত্র
* মুরারি মুখার্জি
* ঋ্বক
* পাপিয়া ঘোষাল

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় আদিরসাত্মক চলচ্চিত্র
বিষয়শ্রেণী:আধ্যাত্মিকতা সম্পর্কিত চলচ্চিত্র
বিষয়শ্রেণী:ভারতীয় স্বাধীন চলচ্চিত্র
বিষয়শ্রেণী:অমিতাভ চক্রবর্তী পরিচালিত চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১৩-এর চলচ্চিত্র
আলগী দুর্গাপুর দক্ষিণ ইউনিয়ন

**আলগী দুর্গাপুর দক্ষিণ** বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।

## আয়তন
আলগী দুর্গাপুর দক্ষিণ ইউনিয়নের আয়তন ৪,৭৩০ একর।

## জনসংখ্যার উপাত্ত
২০১১ সালের পরিসংখ্যান অনুযায়ী আলগী দুর্গাপুর দক্ষিণ ইউনিয়নের জনসংখ্যা ৩৩,৭৯৪ জন। এর মধ্যে পুরুষ ১৬,২৬৯ জন এবং মহিলা ১৭,৫২৫ জন। মোট পরিবার ৭,৮২১টি।

## অবস্থান ও সীমানা
হাইমচর উপজেলার মধ্যাংশে আলগী দুর্গাপুর দক্ষিণ ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের উত্তরে আলগী দুর্গাপুর উত্তর ইউনিয়ন ও গাজীপুর ইউনিয়ন; পশ্চিমে নীলকমল ইউনিয়ন; দক্ষিণে চর ভৈরবী ইউনিয়ন, লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন ও দক্ষিণ চর আবাবিল ইউনিয়ন এবং পূর্বে ফরিদগঞ্জ উপজেলার চর দুঃখিয়া পশ্চিম ইউনিয়ন অবস্থিত।

## ইতিহাস
১৯৫৯ সালের পূর্বে ১৩টি মৌজার সমন্বয়ে গঠিত ছিল আলগী দুর্গাপুর ইউনিয়ন। ১৯৫৯ সালে মৌলিক গণতন্ত্র আদেশ জারীর পর ৭টি মৌজা নিয়ে ২নং আলগী দুর্গাপুর উত্তর ইউনিয়ন এবং বাকি ৬টি মৌজা নিয়ে ৩নং আলগী দুর্গাপুর দক্ষিণ ইউনিয়ন পরিষদ গঠিত হয়।

## প্রশাসনিক কাঠামো
আলগী দুর্গাপুর দক্ষিণ ইউনিয়ন হাইমচর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
* পশ্চিম চর কৃষ্ণপুর
* পূর্ব চর কৃষ্ণপুর
* দক্ষিণ আলগী
* গণ্ডামারা
* চর পোড়ামুখী
* চর ভাঙ্গা

## শিক্ষা ব্যবস্থা
২০১১ সালের পরিসংখ্যান অনুযায়ী আলগী দুর্গাপুর দক্ষিণ ইউনিয়নের সাক্ষরতার হার ৫৬.৮%। এ ইউনিয়নে ১টি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।

## শিক্ষা প্রতিষ্ঠান
;কলেজ
* হাইমচর সরকারি মহাবিদ্যালয়

;মাদ্রাসা
* গণ্ডামারা এবিএস ফাযিল মাদ্রাসা
* ফারুক-ই-আজম আদর্শ দাখিল মাদ্রাসা
* চরপোড়ামূখী দারুসসুন্নাত ছালেহীয়া দীনিয়া মাদরাসা কমপ্লেক্স ও ইয়াতিমখানা।
* হাইমচর দারুসসুন্নাত ছালেহীয়া দীনিয়া মাদরাসা।
* চরপোড়ামূখী নূরানী মাদরাসা।
* গন্ডামারা গুলবাহার হাফেজিয়া মাদরাসা।
;মাধ্যমিক বিদ্যালয়
* গণ্ডামারা উচ্চ বিদ্যালয়
* নীলকমল ওসমানিয়া উচ্চ বিদ্যালয়

;প্রাথমিক বিদ্যালয়
* পশ্চিম চর কৃষ্ণপুর কাটা সরকারি প্রাথমিক বিদ্যালয়
* পূর্ব চর কৃষ্ণপুর মডেল সরকারি প্রাথমিক বিদ্যালয়

## যোগাযোগ ব্যবস্থা
আলগী দুর্গাপুর দক্ষিণ ইউনিয়নে সড়ক ও নৌ উভয় পথে যোগাযোগ করা যায়।

## ধর্মীয় উপাসনালয়
আলগী দুর্গাপুর দক্ষিণ ইউনিয়নে ১৭টি মসজিদ, ৬টি ঈদগাহ ও ৩টি মন্দির রয়েছে।

## হাট-বাজার
আলগী দুর্গাপুর দক্ষিণ ইউনিয়নের প্রধান প্রধান হাট-বাজারগুলো হল আলগী বাজার, জনতা বাজার, হাওলাদার বাজার, তেলীর মোড় বাজার, কাঠাখালী বাজার এবং চরভাঙ্গা বাজার।

## দর্শনীয় স্থান
* চরপোড়ামূখী দারুসসুন্নাত ছালেহীয়া দীনিয়া মাদরাসা কমপ্লেক্স

## জনপ্রতিনিধি
* বর্তমান চেয়ারম্যান: সরদার মোহাম্মদ আবদুল জলিল

## আরো দেখুন
* হাইমচর উপজেলা
* হাইমচর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:হাইমচর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ডেভিড জেনকিন্স হাউস

**ডেভিড জেনকিন্স হাউস** মার্কিন যুক্তরাষ্ট্রের উত্তর ক্যালোরিনার গ্যাস্টোনিয়ায় অবস্থিত হল একটি ঐতিহাসিক বাড়ি। যেটি । এই বাড়িটিকে নির্মাণ করা হয়েছিল ১৮৬৬ থেকে ১৮৭৭ খ্রিষ্টাব্দের মধ্যে। এটার নির্মাতা হলেন ডেভিড জেনকিন্স যিনি একজন রাজনৈতিক নেতা এবং ১৮৬৮ থেকে ১৮৭৮ খ্রিষ্টাব্দ পর্যন্ত উত্তর কারোলিনায় রাজ্য কোষাধ্যক্ষ ছিলেন। বর্তমানে এই বাড়িটি প্রায় ধ্বংস হয়ে গেছে। এই বাড়িটিকে ১৯৭৮ সালে ঐতিহাসিক এলাকার তালিকায় তালিকা ভুক্ত করা হয়।

## তথ্যসূত্র

বিষয়শ্রেণী:১৮৭৭-এ প্রতিষ্ঠিত
ফারাহ মাহবুব

বিচারপতি **ফারাহ মাহবুব** (জন্ম: ১৯৬৬) বাংলাদেশ সুপ্রিম কোর্টের আপিল বিভাগের একজন বিচারপতি। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে চতুর্থ। 

## প্রাথমিক জীবন ও শিক্ষা
ফারাহ মাহবুবের বাবা বিশিষ্ট আইনজীবী মাহবুবুর রহমান। তিনি ঢাকা বিশ্ববিদ্যালয় থেকে আইন বিভাগে তার স্নাতক ডিগ্রী এবং স্নাতকোত্তর সম্পন্ন করেন।

## কর্মজীবন
ফারাহ মাহবুব ১৯৯২ সালের ১৫ সেপ্টেম্বর জেলা আদালতের একজন উকিল হিসাবে নাম নথিভুক্ত হন। জেলা আদালতে তার সাফল্যের পর, তিনি ১৯৯৪ সালের ৯ এপ্রিল এবং ২০০২ সালের ১৫ মে যথাক্রমে হাইকোর্ট বিভাগ এবং বাংলাদেশ সুপ্রিম কোর্টের আপিল বিভাগে  নথিভুক্ত হন। তিনি ২০০৪ সালের ৮ আগস্ট হাইকোর্ট বিভাগের অতিরিক্ত বিচারক হিসেবে উন্নীত হন এবং ২০০৬ সালের ২৩ আগস্ট একই বিভাগের বিচারক হিসেবে নিয়োগপ্রাপ্ত হন। তিনি ২০৩৩ সালের ২৬শে মে অবসর গ্রহণ করবেন।

তিনি ভারত, পাকিস্তান, থাইল্যান্ড, মালয়েশিয়া, সংযুক্ত আরব আমিরাত, জার্মানি এবং সৌদি আরব সহ অনেক দেশ সফর করেন।

২১ জানুয়ারি ২০২৬,  বিচারপতি ফারাহ মাহবুবকে বাংলাদেশ জুডিসিয়াল সার্ভিস কমিশনের (বিজেএসসি) চেয়ারম্যান হিসেবে নিয়োগ দেয়া হয়েছে। তিনি এই কমিশনের সর্বপ্রথম নারী চেয়ারম্যান।

## ব্যক্তিগত জীবন
ফারাহ মাহবুব শাহরিয়ার সাঈদ হুসাইন নামক এক ব্যবসায়ীকে বিয়ে করেন। তাদের ফারিশা নামে একটি মেয়ে রয়েছে।

## তথ্যসূত্র

## বহিঃসংযোগ
* 
* বিচারকদের তালিকা: হাইকোর্ট বিভাগ  নাম এবং সংক্ষিপ্ত জীবনী
* ঢাকা বিশ্ববিদ্যালয়ের আইন বিভাগের প্রাক্তন শিক্ষার্থী যারা বিচারক হয়েছে।

বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী বিচারপতি
বিষয়শ্রেণী:বাংলাদেশী আইনজীবী
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশী নারী আইনজীবী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশ সুপ্রীম কোর্টের বিচারপতি
ক্রিকেটে গুরুতর দুর্ঘটনার তালিকা

নিচের তালিকাটি ক্রিকেট খেলোয়াড়দের সম্পর্কীত তালিকা যারা খেলা চলাকালীন সরাসরি আঘাত পেয়ে মৃত্যুবরণ করেন অথবা পিচে থাকা অবস্থায় আহত হয়ে পরবর্তী সময়ে মৃত্যুবরণ করেছেন।

## তথ্যসূত্র

বিষয়শ্রেণী:ক্রিকেটে মৃত্যু
বিষয়শ্রেণী:ক্রিকেট সম্পর্কিত তালিকা
সৈয়দপুর পৌরসভা

**সৈয়দপুর পৌরসভা** বাংলাদেশের নীলফামারী জেলায় অবস্থিত একটি পৌরসভা। এটি ১৯৫৮ খ্রিষ্টাব্দে প্রতিষ্ঠিত হয় এবং ১৫টি ওয়ার্ড এবং ৪৩টি মহল্লায় বিভক্ত। পৌরসভার আয়তন ৩৪ দশমিক ৪৩ বর্গকিলোমিটার। এর বর্তমান প্রশাসক ফারাহ ফাতেমা তাকলিমা । 

সৈয়দপুর পৌরসভাতে একটি অভ্যন্তরীণ বিমান বন্দর রয়েছে। এখানে বাংলাদেশের সবচেয়ে বড় রেলওয়ে কারখানা অবস্থিত। দেশের একমাত্র ফাইলেরিয়া হাসপাতাল এখানেই অবস্থিত। সৈয়দপুর পৌরসভার মোট ১১০ কিলোমিটার রাস্তা রয়েছে। এরমধ্যে ইট বিছানো রাস্তা ১০ কিলোমিটার এবং কংক্রিটের রাস্তা ৫ কিলোমিটার। আর গোটা পৌর এলাকায় ৮০ কিলোমিটার রয়েছে কাঁচা রাস্তা।

## তথ্যসূত্র

বিষয়শ্রেণী:নীলফামারী জেলার পৌরসভা
বিষয়শ্রেণী:১৯৫৮-এ প্রতিষ্ঠিত
হারুনুর রশিদ

**হারুনুর রশিদ** (; *Hārūn ar-Rashīd*) (১৭ মার্চ ৭৬৩ বা ফেব্রুয়ারি ৭৬৬ — ২৪ মার্চ ৮০৯) ছিলেন পঞ্চম আব্বাসীয় খলিফা। কিছু সূত্র মতে তার জন্ম সাল ৭৬৩ থেকে ৭৬৬ খ্রিষ্টাব্দের মধ্যে। তার পদবী “সঠিক”, “ন্যায়পরায়ণ” বা “সঠিকভাবে চালিত” অর্থে গ্রহণ করা হয়। হারুনুর রশিদ ৭৮৬ সাল থেকে ৮০৯ সাল পর্যন্ত শাসন করেন। এসময় ইসলামি স্বর্ণযুগ তার সর্বোচ্চ সীমায় ছিল। তার শাসনকাল বৈজ্ঞানিক, সাংস্কৃতিক ও ধর্মীয় ক্ষেত্রে সমৃদ্ধির কারণে খ্যাত। এসময় ইসলামি শিল্প ও সঙ্গীতের যথেষ্ট প্রসার হয়। তিনি বাগদাদের বিখ্যাত গ্রন্থাগার বাইতুল হিকমাহ প্রতিষ্ঠা করেন। তার শাসনামলে বাগদাদ জ্ঞান, সংস্কৃতি ও বাণিজ্যের কেন্দ্র হয়ে উঠে। এসময় আব্বাসীয় খিলাফতের প্রতিষ্ঠায় ভূমিকা রাখা বারমাকি পরিবারের ভূমিকা হ্রাস পেতে শুরু করে। ৭৯৬ সালে তিনি বর্তমান সিরিয়ার রাকা শহরে তার দরবার ও সরকারকে স্থানান্তর করেন।

হারুনুর রশিদ বুদ্ধিবৃত্তিক, রাজনৈতিক ও সামরিক দিক দিয়ে সমৃদ্ধশালী হওয়ায় তার জীবন ও দরবার বিভিন্ন গল্পের উপাদানে পরিণত হয়েছে। এসবের মধ্যে কিছু বাস্তব তবে অধিকাংশই কাল্পনিক হিসেবে গণ্য করা হয়। বাস্তব ঘটনাবলীর মধ্যে অন্যতম হল শার্লেমাইনের কাছে ঘড়ি পাঠানোর ঘটনা। ৭৯৯ সালে হারুনুর রশিদের কাছে বন্ধুত্বের আহ্বান জানিয়ে পাঠানো ফ্রাঙ্কিশ দলকে বিদায়ী উপহার হিসেবে এটি দেয়া হয়েছিল। শার্লেমাইন ও তার লোকজন এই ঘড়ির শব্দ ও কার্যকলাপের কারণে একে জাদুবস্তু ভেবেছিলেন। আরব্য রজনীতে হারুনুর রশিদ সম্পর্কে কাল্পনিক ঘটনাসমূহের উল্লেখ রয়েছে। এসব গল্প তিনি ও তার জৌলুসপূর্ণ দরবারের দ্বারা অনুপ্রাণিত হয়েছে।

শিয়া এবং সুন্নি সম্প্রদায়ের কিছু ব্যক্তি সপ্তম শিয়া ইমাম মুসা ইবনে জাফরের হত্যার সাথে হারুনুর রশিদের সম্পর্কের কারণে তাকে অবজ্ঞার দৃষ্টিতে দেখেন।

## তথ্যসূত্র

## আরও পড়ুন

* al-Masudi, The Meadows of Gold, The Abbasids, transl. Paul Lunde and Caroline Stone, Kegan paul, London and New York, 1989 
* al-Tabari "The History of al-Tabari" volume XXX "The 'Abbasid Caliphate in Equilibrium" transl. C.E. Bosworth, SUNY, Albany, 1989.
* 
* Harry St John Bridger Philby. Harun al Rashid (London: P. Davies) 1933.
* Einhard and Notker the Stammerer, "Two Lives of Charlemagne," transl. Lewis Thorpe, Penguin, Harmondsworth, 1977 (1969)
* John H. Haaren, *Famous Men of the Middle Ages* http://www.authorama.com/famous-men-of-the-middle-ages-13.html
* William Muir, K.C.S.I., *The Caliphate, its rise, decline, and fall* http://www.archive.org/details/caliphateitsris00muirgoog
* Theophanes, "The Chronicle of Theophanes," transl. Harry Turtledove, University of Pennsylvania Press, Philadelphia, 1982
* 
* 

## বহিঃসংযোগ

*  (PDF version)

বিষয়শ্রেণী:৭৬৩-এ জন্ম
বিষয়শ্রেণী:৮০৯-এ মৃত্যু
বিষয়শ্রেণী:আরব্য রজনীর চরিত্র
বিষয়শ্রেণী:৮ম শতাব্দীর আব্বাসীয় খলিফা
বিষয়শ্রেণী:৯ম শতাব্দীর আব্বাসীয় খলিফা
বিষয়শ্রেণী:আরব-বাইজেন্টাইন যুদ্ধের আব্বাসীয় ব্যক্তি
বিষয়শ্রেণী:হারুনুর রশিদ
বিষয়শ্রেণী:আরব ব্যক্তি
বিষয়শ্রেণী:৭৬০-এর দশকে জন্ম
বিষয়শ্রেণী:আরব মুসলিম
বিষয়শ্রেণী:আব্বাসীয় খলিফার পুত্র
তবারক হুসাইন

**তবারক হুসাইন** (৬ এপ্রিল, ১৯২৪- ২৯ এপ্রিল, ২০১৮) একজন বাংলাদেশি কূটনীতিবিদ ছিলেন। তিনি ১৯৭৫ থেকে ১৯৭৮ সাল পর্যন্ত বাংলাদেশের পররাষ্ট্রসচিব ছিলেন। তিনি সাধারণ বিমা কর্পোরেশন এবং গ্রামীণ ব্যাংকের চেয়ারম্যানের পদেও ছিলেন।

## প্রাথমিক জীবন ও শিক্ষা
তাবারক হোসেন ঢাকা বিশ্ববিদ্যালয় থেকে ১৯৪২ সালে অর্থনীতিতে স্নাতক ডিগ্রী এবং স্নাতকোত্তর সম্পন্ন করেন। তারপর তিনি লন্ডন স্কুল অফ ইকোনমিক্স, যুক্তরাজ্যে আন্তর্জাতিক সম্পর্ক বিভাগ থেকে স্নাতকোত্তর ডিগ্রি লাভ করেন।

## ব্যক্তিগত জীবন
তবারক হোসেন বিচারপতি আমিন আহমদের মেয়ে হুসাইন উজরা হুসাইনকে বিয়ে করেন। তাদের তিন পুত্র হয় (রিয়াজ হুসাইন, জামিল হুসাইন ও তাহের হুসাইন)। উজরা হুসাইন ২০১১ সালে মারা যান।

## কর্মজীবন
### পাকিস্তান আমল
হুসাইন ১৯৪৯ সালে প্রথম নিয়মিত ব্যাচের সদস্য হিসেবে পাকিস্তান পররাষ্ট্র বিভাগে যোগ দেন। তিনি ভারত, নেদারল্যান্ড, যুক্তরাজ্য ও থাইল্যান্ডে পাকিস্তানের কূটনৈতিক মিশনের বিভিন্ন অবস্থানে দায়িত্ব পালন করেন। তিনি ১৯৬১ থেকে ১৯৬৪ সাল পর্যন্ত নয়াদিল্লিতে পাকিস্তানের হাইকমিশনার ছিলেন। ১৯৬৮ সালে, তিনি পাকিস্তানের পররাষ্ট্র মন্ত্রণালয়ের মহাপরিচালক হিসাবে নিযুক্ত হন। ১৯৭১ সালে তিনি আলজেরিয়ায় রাষ্ট্রদূত হিসাবে নিযুক্ত হন তবে বাংলাদেশের স্বাধীনতা আন্দোলনের কারণে তাকে পাকিস্তানের করাচিতে আটক করা হয়েছিল। তিনি জুলফিকার আলী ভুট্টোকে সাথে নিয়ে একাত্তরের নভেম্বর মাসে রাষ্ট্রীয় প্রতিনিধি দলের সাথে পেকিং (বর্তমান বেইজিং) গিয়েছিলেন।

### বাংলাদেশ আমল
১৯৭৩ সালের শেষদিকে হুসেনকে পাকিস্তান থেকে বাংলাদেশে ফেরত পাঠানো হয়। তার পর থেকে তিনি বিভিন্ন পদে পররাষ্ট্র মন্ত্রণালয়ে কাজ করেছেন।
* ১৫-১১-১৯৭৫ থেকে ০৬-০৯-১৯৭৮: হুসাইন পররাষ্ট্র সচিব হিসেবে বাংলাদেশ সরকার অধীনে দায়িত্ব পালন করেন। এই সময়কালে তিনি দ্বিপাক্ষিক পরিদর্শনে নয়টি দেশে বৈঠক করেন। তিনি দ্বিপক্ষীয় বিষয় নিয়ে আলোচনা করার জন্য একটি একক সদস্যের প্রতিনিধি দল হিসেবে ১৯৭৫ এবং ১৯৭৬ সালে দুইবার মস্কো সফর করেন।
* ১৯৭৮-১৯৮২: মার্কিন যুক্তরাষ্ট্রে বাংলাদেশের রাষ্ট্রদূত নিযুক্ত হন। তার সময়কালীন রাষ্ট্রপতি জিয়াউর রহমান মার্কিন যুক্তরাষ্ট্র সফর করেছিলেন।
* ১৯৮২: বাংলাদেশ সরকারের চাকরি থেকে অবসর গ্রহণ।
* ১৯৯৫-১৯৯৬: সাধারণ বীমা কর্পোরেশনের চেয়ারম্যান।
* ২০০২-২০১০: গ্রামীণ ব্যাংক-এর চেয়ারম্যান, বিশ্বের বৃহত্তম ক্ষুদ্রঋণের একটি প্রতিষ্ঠান।

## লেখা
তিনি ৪৩ জন কূটনীতিককে নিয়ে *সার্ভিং দা নেশন: রিফ্লেকশন্স অফ বাংলাদেশ ডিপ্লোমাটস* (জাতির সেবায়: বাংলাদেশ কূটনীতিকদের প্রতিচ্ছবি) নামে একটি স্মৃতি সংকলন লিখেছেন।

## পুরস্কার
তবারক হোসেনকে ১৯৬৮ সালে পাকিস্তান সরকার সিতারা-ই-খিদমত (সেবার পুরস্কার) পুরস্কার প্রদান করে।
## মৃত্যু

তবারক হুসাইন ২০১৮ সালের ২৯ এপ্রিল ৯৪ বছর বয়সে ওয়াশিংটন ডিসির রকভিলে ঘুমের মধ্যে মৃত্যুবরণ করেন।

## আরোও দেখুন

* হুমায়ূন রশীদ চৌধুরী

## তথ্যসূত্র

## বহিঃসংযোগ

বিষয়শ্রেণী:১৯২৪-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:মার্কিন যুক্তরাষ্ট্রে বাংলাদেশের রাষ্ট্রদূত
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশী কূটনীতিবিদ
বিষয়শ্রেণী:পাকিস্তানি কূটনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:যুক্তরাষ্ট্রে বাংলাদেশের রাষ্ট্রদূত
বিষয়শ্রেণী:বাংলাদেশের পররাষ্ট্র সচিব
অনিতা: সুইডিশ নেইম্ফেত

***অনিতা: সুইডিশ নেইম্ফেত*** ১৯৭৪ সালের এরোটিক নাট্য চলচ্চিত্র। ইনেজ আইভারসন ও ওভি ওয়ালিউসের প্রযোজনায় চলচ্চিত্রটি রচনা এবং পরিচালনা করেছেন তোর্গনি উইকম্যান। অভিনয়ে ছিলেন, ক্রিস্টিনা লিন্ডবার্গ, স্টেলান স্কার্সগার্দ।

## অভিনয়ে
* ক্রিস্টিনা লিন্ডবার্গ
* স্টেলান স্কার্সগার্দ

## পরিবেশন
সুস্পষ্ট প্রকৃতির কারণে, চলচ্চিত্রটি নরওয়ে এবং নিউজিল্যান্ডে নিষিদ্ধ করা হয়।

## আরো দেখুন

## তথ্যসূত্র

## বহিঃসংযোগ
* 
* 
* 
* 
* Klubb Super 8 – DVD distributor site

বিষয়শ্রেণী:১৯৭৩-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:সুয়েডীয় ভাষার চলচ্চিত্র
বিষয়শ্রেণী:সুয়েডীয় চলচ্চিত্র
বিষয়শ্রেণী:সুয়েডীয় আদিরসাত্মক চলচ্চিত্র
বিষয়শ্রেণী:সুয়েডিয় এলজিবিটিকিউ সম্পর্কিত চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ফরাসি আদিরসাত্মক চলচ্চিত্র
বিষয়শ্রেণী:যৌনতা সম্পর্কে চলচ্চিত্র
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:যৌন আসক্তি সম্পর্কিত চলচ্চিত্র
বিষয়শ্রেণী:কল্পকাহিনীতে যৌন আসক্তি
বিষয়শ্রেণী:মনস্তাত্ত্বিক নাট্য চলচ্চিত্র
বিষয়শ্রেণী:ফরাসি আদিরসাত্মক নাট্য চলচ্চিত্র
বিষয়শ্রেণী:১৯৭০-এর দশকের আদিরসাত্মক নাট্য চলচ্চিত্র
বিষয়শ্রেণী:ফরাসি এলজিবিটিকিউ সম্পর্কিত চলচ্চিত্র
জাতীয় নিরাপত্তা উপদেষ্টা (ভারত)

**জাতীয় নিরাপত্তা উপদেষ্টা** (NSA) হল জাতীয় নিরাপত্তা পরিষদ (NSC) এর মুখ্য অধিকর্তা, এবং জাতীয় ও আন্তর্জাতিক নিরাপত্তা বিষয়ে ভারতীয় প্রধানমন্ত্রীর মুখ্য উপদেষ্টা।

## ইতিহাস
প্রধানমন্ত্রীর তৎকালীন প্রিন্সিপাল সেক্রেটারি ব্রজেশ মিশ্র ভারতের প্রথম জাতীয় নিরাপত্তা উপদেষ্টা হিসেবে নিযুক্ত হন। ১৯ নভেম্বর ১৯৯৮ সালে অটল বিহারী বাজপেয়ীর নেতৃত্বাধীন তৎকালীন সরকার এ পদ সৃষ্টি করেছিল। । ২০০৪ সালে সালে মনমোহন সিং এর নেতৃত্বে একটি নতুন সরকার গঠিত হয়। এই সরকার প্রাক্তন পররাষ্ট্র সচিব জে.এন দীক্ষিত কে জাতীয় নিরপাত্তা উপদেষ্টা করা হয়।   ২০০৫ সালে দীক্ষিতের মৃত্যুর পর আই.বি.এম.কে নারায়ণন পূর্ণকালীন জাতীয় নিরপাত্তা উপদেষ্টা হন  ২০১০ সালে প্রাক্তন পররাষ্ট্র সচিব শিবশঙ্কর মেনন তাঁর স্থলাভিষিক্ত হন। ২০১৪ সালে, মোদীর নেতৃত্বাধীন সরকার সাবেক গোয়েন্দা প্রধান অজিত দেভাল কে জাতীয় নিরপাত্তা উপদেষ্টা হিসেবে নিযুক্ত করে।

## জাতীয় নিরাপত্তা উপদেষ্টাদের তালিকা

## আরো দেখুন
* National Security Council

## তথ্যসূত্র

বিষয়শ্রেণী:ভারত সরকার
বিষয়শ্রেণী:ভারতীয় সরকারি কর্মকর্তা
বিষয়শ্রেণী:১৯৯৯-এ ভারতে প্রতিষ্ঠিত
চতুর্থ আম্পায়ার

**চতুর্থ আম্পায়ার** (কখনও কখনও **রিজার্ভ আম্পায়ার** বা **সংরক্ষিত আম্পায়ার** হিসেবেও উল্লেখ করা হয়), একজন ক্রিকেট আম্পায়ার। সমস্ত আন্তর্জাতিক ম্যাচের জন্য একজন চতুর্থ আম্পায়ারের দায়িত্ব পালন করতে হয় যেমন নতুন বল আনা, আম্পায়ারদের জন্য মাঠে ড্রিঙ্কস নিয়ে যাওয়া, লাইট মিটারে ব্যাটারি চেক করা, লাঞ্চের সময় পিচ পর্যবেক্ষণ করা এবং চায়ের বিরতি নিশ্চিত করা। কোনো হস্তক্ষেপ নয়, বা নতুন জামিনে আনা। মাঠের একজন আম্পায়ারের কিছু হলে চতুর্থ আম্পায়ার তৃতীয় আম্পায়ারের দায়িত্ব গ্রহণ করবেন, কারণ নিয়ম অনুযায়ী তৃতীয় আম্পায়ার মাঠের দায়িত্ব গ্রহণ করবেন।

টেস্ট ম্যাচের জন্য, চতুর্থ আম্পায়ারকে হোম সাইডের গভর্নিং বডি তাদের মনোনীত ব্যক্তিদের থেকে আইসিসি আম্পায়ারদের আন্তর্জাতিক প্যানেলে নিযুক্ত করে, তাই হোম দলের মতো একই জাতীয়তা রয়েছে। 

২০২১ সালের জানুয়ারিতে, অস্ট্রেলিয়া এবং ভারতের মধ্যে তৃতীয় টেস্ট ম্যাচে, অস্ট্রেলিয়ার ক্লেয়ার পোলোসাক চতুর্থ আম্পায়ার হিসাবে পুরুষদের টেস্ট ম্যাচে দায়িত্ব পালনকারী প্রথম মহিলা হয়েছিলেন।

## তথ্যসূত্র

বিষয়শ্রেণী:ক্রিকেট
বিষয়শ্রেণী:ক্রিকেট পরিভাষা
বিষয়শ্রেণী:ক্রিকেটের নিয়ম-কানুন
বিষয়শ্রেণী:ক্রিকেট আম্পায়ারিং